Октябрь айында йәмәғәтселек ҡарауына Рәсәй Президенты эргәһендәге Милләт-ара мөнәсәбәттәр буйынса Советтың эшсе төркөмө тарафынан әҙерләнгән “Рәсәй Федерацияһының дәүләт милли сәйәсәте стратегияһы” проекты сығарылғайны. Ошо документ киң билдәле ғалимдар – юристар, философтар, политологтар, социологтар, тарихсылар, шулай уҡ республикабыҙҙың милли-мәҙәни үҙәктәре вәкилдәре, башҡа йәмәғәт эшмәкәрҙәре тарафынан тәнҡит ителеп, хуплауға лайыҡ түгел, тип табылды.